Honda CR-Z

Honda CR-Z adalah sebuah kereta padat hibrid keluaran Honda dan dijual sebagai sebuah "coupe sport hibrid"." CR-Z menggabungkan unsur-unsur rangkaian kuasa hibrid petrol-elektrik dengan kereta sport tradisional.. CR-Z dianggap sebagai pewaris kepada kereta Honda CR-X generasi kedua dari segi nama dan rekaan luaran.
 CR-Z kini merupakan satu-satunya model kereta hibrid yang dilengkapi transmisi manual.

CR-Z mewakili versi unik keenam teknologi Bantuan Motor Bersepadu (IMA) Honda sejak ia mula digunakan pada kereta hatchback 3 pintu Honda Insight generasi pertama.
Jualan CR-Z bermula di Jepun pada Februari 2010. CR-Z mula dilancarkan bagi pasaran Malaysia pada 3 November 2011 susulan pembentangan Bajet 2012 yang menawarkan pengecualian duti import dan eksais sepenuhnya terhadap kereta-kereta hibrid. Hanya model transmisi manual 6 kelajuan sahaja yang ditawarkan bagi pasaran Malaysia.

Sejarah
Rekaan serta pengeluaran model CR-Z adalah susulan daripada dua kereta konsep hibrid Honda: Honda Remix, diperkenalkan semasa Pameran Kereta Los Angeles 2006, dan Kereta Sport Hibrid Kecil Honda, diperkenalkan semasa Pameran Kereta Geneva 2007.

Honda CR-Z mula diperkenalkan sebagai kereta konsep pada 23 Oktober 2007 semasa Pameran Kereta Tokyo 2007. Honda menerangkan bahawa nama "‘CR-Z’ adalah kependekan kepada ‘Compact Renaissance Zero’ (Pembaharuan Padat Sifar)— satu ekspresi bertujuan menampilkan idea pembaharuan reka bentuk kereta padat yang bermula dari asas." Semasa pameran berkenaan, CEO Fukui menyatakan bahawa model pengeluaran "sedang dalam proses pembikinan" dan kereta tersebut direka untuk menjadi "sporty, sangat jimat minyak serta tidak mahal".

CR-Z mula ditampilkan di Amerika semasa Pameran Kereta Antarabangsa Amerika Utara Detroit 2008. Semasa Pameran Kereta Tokyo 2009, Honda menampilkan "Konsep CR-Z 2009" yang diubah semula. Pada Januari 2010, Honda mengumumkan pengeluaran CR-Z semasa Pameran Kereta Antarabangsa Amerika Utara 2010 di Detroit.

Automotive News melaporkan pada Jun 2010 bahawa sejak penampilan sulungnya semasa Pameran Kereta Detroit, laman web CR-Z sudah mencapai sejuta pengunjung. Honda mempromosikan model 2011 dari permainan Facebook Car Town.

Rangkaian kuasa

CR-Z ditenagai enjin  i-VTEC SOHC 4 sebaris, dengan kod enjin LEA, dengan sistem hibrid elektrik Bantuan Motor Bersepadu (IMA) Honda. Hanya model transmisi manual 6 kelajuan sahaja yang boleh didapati di Malaysia, tetapi model transmisi boleh laras berterusan (CVT) juga boleh didapati di luar negara. Sistem tersebut menghasilkan keluaran kemuncak  pada 6000 rpm dan  antara 1000 hingga 1500 rpm ( pada model CVT). Enjin petrol sendiri sahaja mampu menghasilkan  pada 6000 rpm dan  pada 4800 rpm.

Anugerah dan pengiktirafan
 Kereta Pilihan Tahun 2010-11 Jepun
 Anugerah Kecemerlangan Reka Bentuk 2010 daripada Pertubuhan Promosi Rekabentuk Industri Jepun
 Kereta Hijau Pilihan Tahunan 2010 oleh Top Gear
 Kereta Sport Hibrid Paling Ekonomi & Mesra Alam semasa Cabaran Kereta Masa Depan 2010 RAC Brighton ke London

Galeri

Lihat juga
Honda Civic Hybrid
Honda Insight
Kereta hibrid
Honda FCX Clarity

Rujukan

Pautan luar

 Laman web rasmi Honda Malaysia

CR-Z
Kenderaan hibrid
Kereta 2010-an